Abba Game Lodge And Camping Site | LekkeSlaap
Vanaf R250 per nag (plek vir 6)
Abba Game Lodge is in die Waterberge, net 17 km noord van Modimolle, Nylstroom af geleë. Ons bied gerieflike selfsorgverblyf in pragtig ingerigte grasdak-chalets. Daar is ook karavaan- en kampeerstaanplekke. Die lodge en kampterrein word via 'n 11 km grondpad bereik.
Die lodge is al 'n geruime tydjie gevestig in hierdie rustige omgewing. Al die selfsorg-eenhede is volledig toegerus vir selfsorg met yskaste, mikrogolfoonde, stowe, oonde, eetgerei en breekware. Linne word voorsien, maar gaste moet hul eie bad- en strandhanddoeke saambring. Die karavaan-staanplekke bied toegang tot 'n grasdak-lapa, braaigeriewe, elektrisiteit en 'n gemeenskaplike ablusieblok.
Geriewe by die lodge sluit die volgende in: 'n dam om jou hengel-vernuf te beproef, 'n konferensielokaal, 'n oord-winkel, 'n kroeg, 'n restaurant, 'n wildplaas, 2 swembaddens (1 is verhit), 'n staproete en wildritte. Daar is 24 uur-sekuriteit by die ingangshek so gaste kan op hul gemak rondwandel. Die lodge is ongeveer 11 km vanaf die hoof-teerpad, so daar is geen verbygaande verkeer om die rus en vrede te versteur nie.
Gaste kan 'n hele rits doendinge by die lodge geniet soos: watersport, visvang, vlugbal, wildritte, pooltafels, putt-putt en buitemuurse skaak. Ons hou ook elke Saterdag 'n bring-en-braai, so ongelukkig is die restaurant nie Saterdagaande oop nie. Braaipakke is beskikbaar in die winkel indien gaste ons bosveldbraai wil bywoon.
Vaalkop 405, Modimolle, 0510, Limpopo
Gaste dink Abba Game Lodge And Camping Site het ’n goeie ligging
https://d288tngog90ix0.cloudfront.net/AAEAAQAAAAAAAAAAAAAAJGEzNzA4YTUwLTViNWMtNDdlMi1iNzcxLWUzNGFkYjYxMTVhMw?w=1440&h=960&fit=crop&auto=format Vanaf R250 per nag (plek vir 6) 128 5 1 5 Vaalkop 405 Modimolle 0510 Limpopo 086 999 0018 14:00-00:00 11:00 -24.679918846888 28.274090588093